2009R0754 — SL — 01.02.2010 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 754/2009

z dne 27. julija 2009

o izključitvi določenih skupin plovil iz ureditve ribolovnega napora, določenega v poglavju III Uredbe (ES) št. 1342/2008







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 1342/2008 z dne 18. decembra 2008 o določitvi dolgoročnega načrta za staleže trske in ribištvo, ki izkorišča te staleže ( 1 ), in zlasti člena 11 Uredbe, ob upoštevanju predloga Komisije, ob upoštevanju naslednjega: (1) Poglavje III Uredbe (ES) št. 1342/2008 določa ureditev ribolovnega napora, pri čemer se možnosti ribolova v smislu ribolovnega napora državam članicam dodelijo vsako leto. V skladu s členom 11(2) navedene uredbe lahko Svet na predlog Komisije in na podlagi informacij, ki so jih zagotovile države članice, ter mnenja Znanstvenega, tehničnega in gospodarskega odbora za ribištvo (STECF) določene skupine plovil izključi iz uporabe ureditve ribolovnega napora, če ima na voljo ustrezne podatke o ulovu trsk in zavržkih zadevnih plovil, stopnja ulova trsk ne presega 1,5 % celotnega ulova skupine plovil in bi vključitev skupine v ureditev ribolovnega napora predstavljala upravno breme, nesorazmerno njenemu celotnemu vplivu na staleže trsk. (2) Švedska je zagotovila informacije o ulovu trsk skupine plovil, ki v območjih Skagerrak in Kattegat lovijo škampe s selektivno rešetko iz Dodatka 2 k Prilogi III k Uredbi (ES) št. 43/2009 ( 2 ). STECF je ocenil, da je na podlagi teh informacij mogoče ugotoviti, da ulov trsk, vključno z zavržki, te skupine plovil v obdobju, ko uporabljajo izključno navedeno selektivno ribolovno orodje, ne presega 1,5 % celotnega ulova te skupine plovil v istem obdobju. Poleg tega je ob upoštevanju švedskega programa nadzora za staleže trsk v Severnem morju, območjih Skagerrak in Kattegat, ter ob upoštevanju dejstva, da bi vključitev te skupine predstavljala upravno breme, nesorazmerno njenemu celotnemu vplivu na staleže trsk, primerno, da se skupina plovil, ki v območjih Skagerrak in Kattegat lovijo škampe s selektivno rešetko, v obdobju, ko uporabljajo izključno zadevno orodje, izključi iz uporabe ureditve ribolovnega napora iz poglavja III Uredbe (ES) št. 1342/2008. (3) Španija je zagotovila informacije o ulovu trsk skupine plovil, ki na zahodu Škotske s pridneno vlečno mrežo lovijo predvsem osliče. STECF je ocenil, da je na podlagi teh informacij mogoče ugotoviti, da ulov trsk, vključno z zavržki, te skupine plovil ne presega 1,5 % celotnega ulova te skupine plovil v istem obdobju. Poleg tega je ob upoštevanju sprejetih ukrepov za zagotavljanje spremljanja in nadzora ribolovnih dejavnosti te skupine plovil in ob upoštevanju dejstva, da bi vključitev te skupine predstavljala upravno breme, nesorazmerno njenemu celotnemu vplivu na staleže trsk, primerno, da se skupina plovil, ki na zahodu Škotske s pridneno vlečno mrežo lovijo predvsem osliče, izključi iz uporabe ureditve ribolovnega napora iz poglavja III Uredbe (ES) št. 1342/2008. (4) Glede na to, da države članice upravljajo ribolovni napor in zagotavljajo skladnost z omejitvami ribolovnega napora na podlagi ribolovne sezone, ki traja od 1. februarja 2009 do 31. januarja 2010, in ob upoštevanju dejstva, da je bila Uredba (ES) št. 1342/2008 sprejeta le malo pred začetkom te sezone, je primerno, da te izjeme veljajo za celo ribolovno sezono in se zato uporabljajo od 1. februarja 2009. (5) Da bi zadevnim ribičem zagotovili varnost in jim omogočili, da čim prej načrtujejo svoje dejavnosti za trenutno ribiško sezono, je nujno treba odobriti izjemo od roka šestih tednov iz člena 3 naslova I Protokola o vlogi nacionalnih parlamentov v Evropski uniji, ki je priložen Pogodbi o Evropski uniji in pogodbam o ustanovitvi Evropskih skupnosti – ob upoštevanju naslednjega: SPREJEL NASLEDNJO UREDBO:







Člen 1

Izključitev iz ureditve ribolovnega napora na podlagi Uredbe (ES) št. 1342/2008

Iz uporabe ureditve ribolovnega napora iz poglavja III Uredbe (ES) št. 1342/2008 se izključita naslednji skupini plovil:

(a) skupina plovil, navedenih v zahtevku države z dne 26. februarja 2009 in dopolnjenih z dopisom z dne 8. aprila 2009, ki plujejo pod zastavo Švedske ter v območjih Skagerrak in Kattegat lovijo škampe v obdobju, ko pri ribolovu uporabljajo izključno selektivno rešetko iz Dodatka 2 k Prilogi III k Uredbi (ES) št. 43/2009;

(b) skupina plovil, navedenih v zahtevku države z dne 2. decembra 2008 in dopolnjenih z dopisoma z dne 6. in 14. marca 2009, ki plujejo pod zastavo Španije ter uporabljajo pridnene vlečne mreže z velikostjo mrežnega očesa, ki je enaka ali večja od 100 mm, in na robu šelfa pred zahodno obalo Škotske v globini med 200 in 1 000 m lovijo predvsem globokomorske vrste in osliče;

▼M1

(c) skupina plovil, ki plujejo pod zastavo Združenega kraljestva in sodelujejo pri ribolovu, ki ga je Združeno kraljestvo navedlo v svoji zahtevi z dne 18. junija 2009, ter lovijo škampe s pridnenimi vlečnimi mrežami in potegalkami z velikostjo mrežnega očesa 70 mm ali več in manj kot 100 mm zahodno od Škotske, zlasti na območju Minch (statistična območja ICES 42 E3, 42 E4, 43 E3, 43 E4, 44 E3, 44 E4, 45 E3);

(d) skupina plovil, ki plujejo pod zastavo Združenega kraljestva in sodelujejo pri ribolovu, ki ga je Združeno kraljestvo navedlo v svoji zahtevi z dne 18. junija 2009, ter lovijo škampe s pridnenimi vlečnimi mrežami in potegalkami z velikostjo mrežnega očesa 70 mm ali več in manj kot 100 mm zahodno od Škotske, zlasti na območju Firth of Clyde (statistični območji ICES 39 E5 in 40 E5);

(e) skupina plovil, ki plujejo pod zastavo Poljske in sodelujejo pri ribolovu, ki ga je Poljska navedla v svoji zahtevi z dne 24. aprila 2009, kakor je bila dopolnjena z dopisom z dne 11. julija 2009, ter lovijo saja s pridnenimi vlečnimi mrežami z velikostjo mrežnega očesa 100 mm ali več v Severnem morju in vodah EU v coni ICES IIa, pri čemer jih ves čas spremljajo opazovalci;

▼M2

(f) skupina globokomorskih plovil, ki plujejo pod zastavo Nemčije in sodelujejo pri ribolovu, ki ga je Nemčija navedla v zahtevi z dne 26. marca 2010, dopolnjeni z dopisom z dne 9. aprila in 20. maja 2010, ter v Severnem morju, vodah EU cone ICES IIa in na območju zahodno od Škotske s pridnenimi vlečnimi mrežami z velikostjo mrežnega očesa 120 mm ali več lovijo saja;

(g) skupina plovil, ki plujejo pod zastavo Irske in sodelujejo pri ribolovu, ki ga je Irska navedla v zahtevi z dne 26. marca 2010, ter v Irskem morju v obdobju, ko pri ribolovu uporabljajo izključno selektivno rešetko, podobno tisti iz Dodatka 2 k Prilogi III k Uredbi (ES) št. 43/2009, lovijo škampa;

(h) skupina plovil, ki plujejo pod zastavo Francije in sodelujejo pri ribolovu, ki ga je Francija navedla v zahtevi z dne 24. marca 2010, dopolnjeni z dopisi z dne 25. marca, 29. marca, 8. aprila in 20. maja 2010, ki zahodno od Škotske s pridnenimi vlečnimi mrežami z velikostjo mrežnega očesa nad 110 mm lovijo globokomorske vrste.

▼B

Člen 2

Začetek veljavnosti

Ta uredba začne veljati tretji dan po objavi v Uradnem listu Evropske unije.

Uporablja se od 1. februarja 2009.

Ta uredba je v celoti zavezujoča in se neposredno uporablja v vseh državah članicah.